title: Id-Deċiżjoni Nru 145 tas-27 ta' Ġunju 1990 li tikkonċerna il-pagament ta' arretrati ta' benefiċċji tal-familja dovuti lill-persuni li jaħdmu għal rashom skond l-Artikoli 73 u 74 tar-Regolament (KEE) Nru 1408/71

text:
Avviż Legali Importanti

|

31991D0423

Official Journal L 235 , 23/08/1991 P. 0001 - 0008 Finnish special edition: Chapter 5 Volume 5 P. 0074  Swedish special edition: Chapter 5 Volume 5 P. 0074

		ID-DEĊIŻJONI Nru 145tas-27 ta' Ġunju 1990li tikkonċerna l-pagament ta' arretrati ta' benefiċċji tal-familja dovuti lill-persuni li jaħdmu għal rashom skond l-Artikoli 73 u 74 tar-Regolament (KEE) Nru 1408/71(91/423/KEE)IL-KUMMISSJONI AMMINISTRATTIVA TAL-KOMUNITAJIET EWROPEJ DWAR IS-SIGURTÀ SOĊJALI GĦALL-ĦADDIEMA MIGRANTI,Wara li kkunsidrat l-Artikolu 81(a) tar-Regolament tal-Kunsill (KEE) Nru 1408/71 ta' l-14 ta' Ġunju 1971 dwar l-applikazzjoni ta' skemi ta' sigurta soċjali għal persuni impjegati, persuni li jaħdmu għal rashom u għall-membri tal-familji tagħhom li jispustaw ruħhom fil-Komunità, li taħthom hija responsabbli biex tittratta l-kwistjonijiet amministrattivi kollha u l-kwistjonijiet ta' interpretazzjoni li joħorġu mid-dispożizzjonijiet tar-Regolament (KEE) Nru 1408/71 u r-Regolamenti sussegwenti,Wara li kkunsidrat l-Artikolu 2(1) tar-Regolament tal-Kunsill (KEE) Nru 574/72 tal-21ta' Marzu 1972, li taħtu hija għandha tfassal mudelli ta' ċertifikati, dikjarazzjonijiet ċertifikati, dikjarazzjonijiet, applikazzjonijiet u dokumenti oħra neċessarji għall-applikazzjoni tar-Regolamenti,Wara li kkunsidrat ir-Regolament tal-Kunsill (KEE) Nru 3427/89 tat-30 ta' Ottubru 1989 li jintroduċi, b'mod partikolari, soluzzjoni uniformi għall-Istati Membri kollha għall-problema tal-pagament ta' benefiċċji tal-familja lill-membri tal-familja li ma joqogħdux fit-territorju ta' l-Istati kompetenti, u jestendi d-dispożizzjonijiet tiegħu għall-persuni li jaħdmu għal rashom,Billi r-Regolament (KEE) Nru 3427/89 huwa, skond it-termini ta' l-Artikolu 3 tiegħu, applikabbli mill-15 ta' Jannar 1986, ħlief għall-parti ta' l-Artikolu 1(1) tiegħu li jirrigwarda l-emenda ta' l-Artikolu 76;Billi huwa neċessarju għall-għoti u l-pagament ta' arretrati ta' benefiċċji tal-familja dovuti lil persuni li jaħdmu għal rashom skond l-Artikoli 73 u 74 tar-Regolament (KEE) Nru 1408/71, kif emendat wara d-data ta' l-applikazzjoni tar-Regolament (KEE) Nru 3427/89, li jiġu speċifikati l-kondizzjonijiet li taħthom l-ammonti ta' benefiċċji tal-familja diġà mħallsa taħt il-liġi ta' l-Istat ta' residenza tal-membri tal-familja invirtù ta' dik ir-residenza jew tat-twettiq ta' xogħol mill-mara jew mir-raġel jew minn membru ieħor tal-familja, jkunu mnaqqsa mill-ammonti ta' dawk l-arretrati;Billi, barra minn hekk, ir-rata għall-kambju ta' valuti li għandha tintuża għal dan it-tnaqqis għandha tiġi stabbilita;Billi, madanakollu, għandha tiġi ppreparata formola mudell speċjali għall-pagament ta' arretrati;Billi ir-Rakkomandazzjoni Nru 15 tal-Kummissjoni Amministrattiva tipprovdi għal-lingwa li fiha l-formoli għandhom jinħarġu;Billi il-limiti taż-żmien applikabbli għal talbiet għall-pagament ta' arretrati ta' benefiċċji tal-familja dovuti taħt l-Artikoli 73 u 74 tar-Regolament (KEE) Nru 1408/71, kif emendat, għandhom jiġu determinati, u dan anke fir-rigward tal-pagament ta' dawn l-arretrati,IDDEĊIDIET KIF ĠEJ:1. (a) Fuq it-talba tal-persuna kkonċernata l-istituzzjoni kompetenti għandha tagħti u tħallas l-arretrati ta' benefiċċji tal-familja dovuti lil persuni li jaħdmu għal rashom għall-perjodu ta' bejn id-data ta' l-applikazzjoni tar-Regolament (KEE) Nru 3427/89 u d-data li fiha l-imsemmija istituzzjoni effettivament timplimenta dak ir-Regolament.(b) Il-pagament ta' arretrati jiġi effettwat wara t-tnaqqis ta' l-ammont ta' benefiċċji tal-familja irċevuti għall-istess perjodi jew taħt il-liġi ta' l-Istat ta' residenza tal-membri tal-familja, invirtù tar-residenza jew tat-twettiq ta' xogħol mill-mara jew mir-raġel jew mill-persuna li fid-dar tagħha l-membri tal-familja tal-ħaddiem jgħixu, jew ta' l-attività tal-mara jew ir-raġel fi Stat Membru ieħor jew taħt konvenzjoni bilaterali.(ċ) Sabiex tikseb il-pagament ta' arretrati ta' benefiċċji tal-familja, il-persuna kkonċernata għandha tinkludi mat-talba tagħha dikjarazzjoni solenni li tispeċifika l-ammont totali ta' benefiċċji tal-familja irċevuti, sena b' sena, għall-membri tal-familja tagħha taħt il-liġi ta' l-Istat ta' residenza ta' dawk il-membri jew invirtù ta' xi intitolament ieħor.Minkejja din id-dikjarazzjoni, l-istituzzjoni kompetenti tista' titlob lill-istituzzjonijiet ikkonċernati li jiċċertifikaw jekk dawn irċevewx jew le il-benefiċċji tal-familja skond il-mudell ta' hawn taħt.L-awtoritajiet kompetenti ta' l-Istati Membri għandhom jagħmlu din il-formola disponibbli għall-istituzzjonijiet kompetenti kkonċernati. Din il-formola għandha tkun disponibbli fil-lingwi uffiċjali tal-Komunità u għandha tiġi stabbilita b' tali mod li l-versjonijiet lingwistiċi differenti ikunu jistgħu jiġu sovraposti b' mod perfett biex ikun possibbli għal kull persuna kkonċernata li tirċievi l-formola stampata fil-lingwa tagħha.(d) L-ammonti ta' benefiċċji tal-familja mogħtija taħt il-liġi ta' l-Istat kompetenti, min-naħa l-waħda, u taħt il-liġi ta' l-Istat ta' residenza tal-membri tal-familja jew invirtù ta' xi dritt ieħor min-naħa l-oħra, li għandhom jittieħdu inkonsiderazzjoni għall-applikazzjoni tas-subparagrafu (b), għandhom ikunu l-ammonti mogħtija għall-membri kollha tal-familja tal-ħaddiem li jikkwalifika għal xi wieħed minn dawn il-benefiċċji.(e) It-tnaqqis imsemmi fis-subparagrafu (b) għandu jiġi effettwat għal familja ta' ħaddiem sħiħa, b'mod tali li l-ammont totali ta' benefiċċji tal-familja irċevuti taħt il-liġi ta' l-Istat ta' residenza tal-membri tal-familja invirtù ta' dritt ieħor għal sena partikolari għandu jitnaqqas mill-ammont totali ta' benefiċċji tal-familja dovuti għall-istess sena taħt il-liġi ta' l-Istat kompetenti.Meta il-benefiċċji ta' qabel ikunu ogħla minn jew daqs dawn ta' l-aħħar, l-ebda arretrati jew benefiċċji m' għandhom ikunu dovuti mill-istituzzjoni kompetenti. Meta il-benefiċċji ta' qabel ikunu aktar baxxi minn dawn ta' l-aħħar, l-arretrati tal-benefiċċji għandhom jitħallsu lill-ħaddiem, wara t-tnaqqis ta' l-ammont diġà rċevut kif indikat fis-subparagrafu (b).Fil-każijiet kollha s-somma totali ta' benefiċċji diġà mħallsa taħt il-liġi ta' l-Istat ta' residenza tal-membri tal-familja jew invirtù ta' xi dritt ieħor għandhom jingħaddu akkwiżiti mill-ħaddiem, u l-istituzzjoni li tkun ħallset dawn il-benefiċċji għandha titqies bħala li rrinunzjat għar-rifużjoni tagħhom mill-istituzzjoni kompetenti.(f) Sabiex isir it-tnaqqis imsemmi fis-subpargrafu (b), l-istituzzjoni kompetenti għandha tikkonverti għall-valuta tagħha l-ammont ta' benefiċċji tal-familja irċevuti mill-persuna kkonċernata għall-membri tal-familja tagħha taħt il-liġi ta' l-Istat ta' residenza ta' l-imsemmija membri tal-familja jew invirtù ta' xi dritt ieħor, bl-użu tar-rata ta' tbiddil ipprovduta fl-Artikolu 107(1) tar-Regolament (KEE) Nru 574/72. Ir-rata ta' tibdil li trid tiġi kkonsidrata għandha tkun dik applikabbli fis-16 ta' Novembru 1989.2. Fir-rigward tat-talba għall-pagament ta' arretrati ta' benefiċċji tal-familja msemmija fil-paragrafu 1, il-limiti taż-żmien ipprovduti mil-liġijiet nazzjonali għandhom japplikaw; madanakollu, talba bħal din tista' ssir validament fi żmien sentejn wara s-6 ta' Novembru 1989, anke jekk il-limiti taż-żmien hawn fuq imsemmija jkunu iqsar.3. Fir-rigward tal-pagament ta' arretrati ta' benefiċċji tal-familja, jekk l-applikazzjoni msemmija fil-paragrafu 1 tkun sottomessa fi żmien sentejn mis-16 ta' Novembru 1989, id-drittijiet ipprovduti taħt ir-Regolament (KEE) Nru 3427/89 għandhom jingħaddu akkwiżiti, u d-dispożizzjonijiet tal-liġi ta' kwalunkwe Stat Membru fir-rigward ta' l-iskadenza jew iż-żamma tad-drittijiet ma jistgħux jiġu applikati għall-persuni kkonċernati.4. Din id-Deċiżjoni għandha tkun applikabbli mill-ewwel ġurnata tax-xahar ta' wara dak li fih tkun ippubblikata fil-Ġurnal Uffiċjali tal-Komunitajiet Ewropej.Il-President tal-Kummissjoni AmministrattivaE. Mc Cumiskey--------------------------------------------------+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: Id-Deċiżjoni tal-Kunsill tat-23 ta' Marzu 1998 dwar il-konklużjoni tal-Konvenzjoni dwar l-Effetti Transkonfini ta' l-Inċidenti Industrijali

text:
Avviż Legali Importanti

|

31998D0685

Official Journal L 326 , 03/12/1998 P. 0001 - 0004

		Id-Deċiżjoni tal-Kunsilltat-23 ta' Marzu 1998dwar il-konklużjoni tal-Konvenzjoni dwar l-Effetti Transkonfini ta' l-Inċidenti Industrijali(98/685/KE)IL-KUNSILL TA' L-UNJONI EWROPEA,Wara li kkunsidra it-Trattat li jistabbilixxi l-Komunità Ewropea, u b'mod partikolari l-Artikolu 130s(1) tiegħu, flimkien ma' l-ewwel sentenza ta' Aritkolu l-Artikolu 228(2) u l-ewwel sottoparagrafu ta' l-Artikolu 228(3) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi il-Kummissjoni ħadet sehem, f'isem il-Komunità, fin-negozjati bl-idea tal-konklużjoni tal-Konvenzjoni dwar l-Effetti Transkonfini ta' l-Inċidenti Industrijali; billi il-Konvenzjoni kienet iffirmata f'isem il-Komunità f'Helsinki fit-18 ta' Marzu 1992;Billi l-Konvenzjoni timmira li tipproteġi l-bnedmin u lill-ambejnt kontra inċidenti industrijali li jistgħu jkollhom effetti transkonfini u li jippromwovu koperazzjoni internazzjonali attiva bejn il-Partijiet Kontraenti qabel, matul u wara tali inċidenti;Billi l-konklużjoni tal-Konvenzjoni tiġi bl-iskop tal-parteċipazzjoni tal-Komunità f'miżuri internazzjonali li jipproteġu l-ambjent, rakkomandati mill-ħames Programm ta' Azzjoni dwar l-Ambjent, l-approċċ ġenerali li ġie approvat mill-Kunsill u l-Gvern Rapreżentattivi ta' l-Istati Membri, laqgħa fi ħdan il-Kunsill, fir-Riżoluzzjoni tagħhom ta' l-1 ta' Frar 1993 [3];Billi, skond il-prinċipji mistqarra fl-Artikolu 130r tat-Trattat, il-kontroll ta' perikli kbar li jistgħu jwasslu għal perikli li jinvolvu sustanzi perikolużi jikkostitwixxi materja ta' l-akbar importanza għall-Istati Membri kollha minħabba n-natura transkonfini ta' l-effetti fuq l-ambjent u saħħa umana ta' inċidenti industrijali kbar li jinvolvu tali sustanzi;Billi Direttiva tal-Kunsill 82/501/KEE ta' l-24 ta' Ġunju 1982 dwar il-perikli l-kbar li jwasslu għal inċidenti f'ċerti attivitajiet industrijali [4] u Direttiva tal-Kunsill 96/82/KE tad-9 ta' Diċembru 1996 dwar il-kontroll ta' perikli kba rli jawasslu ghal inċidenti li jinvolu sustanzi perikolużi [5] għandhom l-għan li jevitaw inċidenti kbar u jillimitaw il-konsegwenzi tagħhom għal bniedem u għall-ambjent; billi dawn id-Direttivi fihom dispożizzjonijiet dwar koperazzjoni transkonfini;Billi huwa għaldaqstant meħtieġ li l-Komunità tapprova l-Konvenzjoni;Billi għal ċerti sustanzi, l-aktar bromine, metanol, ossiġenu u sustanzi perikolużi għal ambjent, il-kwantitajiet ta' limitu speċifikati f'Direttiva 96/82/KE huma differenti minn dawk imsemmija f'Parti I ta' l-Anness I tal-Konvenzjoni;Billi mhux ser ikun possibli għall-Komunità sabiex tapplika l-limiti ta' kwantita‘ msemmija hawn fuq;Billi, għaldaqstant, sabiex il-Konvenzjoni tkun approvata, iridu jkunu formulati ċerti riservi; Billi, sabiex il-Konvenzjoni tidħol fis-seħħ mingħajr dewmien, huwa bżonnjuż li l-Istati Membri firmatarji jipproċedu bil-proċessi ta' ratifika, aċċettazzjoni jew approvazzjoni tagħhom għal-Konvenzjoni kemm jista jkun malajr, sabiex il-Komunità u l-Istati Membri jkunu jistgħu jiddepożitaw l-istrumenti tagħhom ta' ratifika, aċċettazzjoni jew approvazzjoni,IDDEĊIEDA DAN LI ĠEJ:Artikolu 1Il-Konvenzjoni dwar l-Effetti Transkonfini ta' l-Inċidenti Industrijali hi hawnhekk approvata f'isem il-Komunità suġġetta għar-riservi li jidrhu fl-Anness I tiegħu.Il-kitba tal-Konvenzjoni hija mehmuża ma din id-Deċiżjoni.Artikolu 2Il-President tal-Kunsill huwa hawnhekk awtorizzat li jagħżel il-persuni li għandhom is-setgħa li jiddepożitaw, f'isem il-Komunità, l-istrument ta' approvazzjoni mas-Segretarju Ġenerali ta' l-Organizzazzjoni tal-Ġnus Magħquda, skond l-Artikolu 28 tal-Konvenzjoni. Meta jkun depożitat l-istrument ta' approvazzjoni u r-riservi fl-Anness I, il-persuna/persuni msemmija għandhom jiddepożitaw id-dikjarazzjoni ta' kompetenza li tidher fl-Anness II hawnhekk.Artikolu 3Din id-Deċizjoni għandha tiġi pubblikata fil-Ġurnal Uffiċjali tal-Komunitajiet Ewropej.Magħmul fi Brussel, fit-23 ta' Marzu 1998.F'isem il-KunsillIl-PresidentM. Meacher[1] ĠU C 267, 03.09.1997, p. 60.[2] ĠU C 339, 10.11.1997, p. 26.[3] ĠU C 138, 17.05.1993, p. 1.[4] ĠU L 230, tal-5.8.1982, p. 1. Direttiva kif l-aħħar emendate mill-Att ta' Adeżjoni ta' l-1994.[5] ĠU L 10, 14.01.1997, p. 13.--------------------------------------------------ANNESS IRISERVIL-Istati Membri tal-Komunità Ewropea, fir-relazzjonijiet reċiproki tagħhom, għandhom japplikaw il-Konvenzjoni skond ir-regoli interni tal-Komunità.Il-Komunità għaldaqstant tirriserva d-dritt li:(i) fejn għandhom x'jaqsmu l-limiti tal-kwantitajiet imsemmija fl-Anness I, Parti I, Nmr 3, 4 u 5 tal-Konvenzjoni, sabiex japplikaw limiti ta' kwantita ta' 100 tunnellata għal bromine (sustanza tossika ħafna),5000 tunnellata għal metanol (sustanza tossika) u 2000 tunnellata għal ossiġenu (sustanza ossidanti);(ii) fejn għandhom x'jaqsmu kwantitajiet ta' limiti msemmija fl-Anness I, Parti I, Nmr 8 tal-Konvenzjoni, l-applikazzjoni ta' kwantitajiet ta' limitu ta' 500 tunnellata (fażi ta' riskju R50-53 [1]: "sustanzi li huma vera tossiċi għal organiżmi akkwatiċi li jistgħu jikkawżaw effetti negattivi ħżiena fit-tul fl-ambjent akkwatiku") u 2000 tunnellata (fażi ta' riskju R51-53 [2]: "sustanzi tossiċi għal organiżmi akkwatiċI li jistgħu jikkawżaw effetti ħżiena fuq medda twila ta' żmien fl-ambjent akkwatiku") għal sustanzi perikolużi għal ambjent.[1] Sustanzi klassifikati skond Direttiva tal-Kunsill 67/548/KEE tas-27 ta' Ġunju 1967 dwar l-approssimazzjoni tal-liġijiet, regolamenti u dispożizzjonijiet amministrattivi li għandhom x'jaqsmu mal-klassifikazzjoni, ippakjar u tikkettjar ta' sustanzi perikolużi (ĠU C 196, tas-16.8.1967, p. 1). Direttiva kif l-aħħar emendata bid-Direttiva 96/56/KE (ĠU L 236, tat-18.9.1996, p. 35).[2] Sustanzi klassifikati skond Direttiva tal-Kunsill 67/548/KEE tas-27 ta' Ġunju 1967 dwar l-approssimazzjoni tal-liġijiet, regolamenti u dispożizzjonijiet amministrattivi li għandhom x'jaqsmu mal-klassifikazzjoni, ippakjar u tikkettjar ta' sustanzi perikolużi (ĠU C 196, tas-16.8.1967, p. 1). Direttiva kif l-aħħar emendata bid-Direttiva 96/56/KE (ĠU L 236, tat-18.9.1996, p. 35).--------------------------------------------------ANNESS IIDIKJARAZZJONI MILL-KOMUNITÀ EWROPEA SKOND L-ARTIKOLU 29(4) TAL-KONVENZJONI DWAR L-EFFETTI TRANSKONFINI TA' INĊIDENTI INDUSTRIJALI; DWAR IL-KOMPETENZASkond il-Ftehim tal-KE, l-għanijiet u l-prinċipji tal-politika ambjentali tal-Komunità huma, b'mod partikolari, li tkun priservata u protetta l-kwalità ta' l-ambjent u s-saħħa umana permezz ta' azzjoni preventiva. Fit-twettiq ta' dawn l-għanijiet, il-Kunsill adotta Direttiva tal-Kunsill 82/501/KEE ta' l-24 ta' Ġunju 1982 dwar perikli kbar li jistgħu jikkawżaw inċidenti f'ċerta attivitajiet industrijali li ġiet mibdula minn Direttiva tal-Kunsill 96/82/KE tad-9 ta' Diċembru 1996 dwar il-kontroll ta' perikli kbar li jistgħu jikkawżaw inċidenti li jinvolvi sustanzi perikolużi. Dawn l-istrumenti għandhom l-għan li jevitaw perikli kbar li jwasslu għal inċidenti li jinvolvu sustanzi perikolużi u kontroll tal-konsegwenzi tagħhom għal bniedem u għall-ambejnt u jkopru materji li huma suġġetti għal-Konvenzjoni dwar Effetti Transkonfini dwar Inċidenti Industrijali. Il-Komunità għandha tinforma lil kwalunkwe depositarju ta' xi emenda għal din id-Direttiva u dwar kwalunkwe emenda għal din id-Direttiva u għal kwalunkwe żvilupp ieħor relevanti fil-qasam kopert mill-Konvenzjoni.Fejn għandha x'taqsam l-applikazzjoni tal-Konvenzjoni, il-Komunità u l-Istati Membri tagħha huma responsabli, fi ħdan l-isferi ta' kompetenza rispettivi tagħhom.--------------------------------------------------


title: 2009/532/KE: Deċiżjoni tal-Kunsill imlaqqa’ fil-kompożizzjoni ta’ Kapijiet ta’ Stat jew Gvern tad- 9 ta’ Lulju 2009 li jinnomina l-persuna li biħsiebu jaħtar bħala President tal-Kummissjoni għall-perijodu 2009-2014

text:
               10.7.2009

               MT

               Il-Ġurnal Uffiċjali tal-Unjoni Ewropea

               L 179/61

         DEĊIŻJONI TAL-KUNSILL IMLAQQA’ FIL-KOMPOŻIZZJONI TA’ KAPIJIET TA’ STAT JEW GVERN
   tad-9 ta’ Lulju 2009
   li jinnomina l-persuna li biħsiebu jaħtar bħala President tal-Kummissjoni għall-perijodu 2009-2014
   (2009/532/KE)
   IL-KUNSILL TAL-UNJONI EWROPEA, IMLAQQA’ FIL-KOMPOŻIZZJONI TA’ KAPIJIET TA’ STAT JEW GVERN,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 213(1), it-tieni u t-tielet subparagrafi, u l-Artikolu 214(2), l-ewwel subparagrafu tiegħu, kif ukoll il-Protokoll dwar it-tkabbir tal-Unjoni Ewropea, u b’mod partikolari l-Artikolu 4(3) tiegħu,
   IDDEĊIEDA KIF ĠEJ:
   Artikolu 1
   Is-Sur José Manuel DURÃO BARROSO huwa b’dan innominat bħala l-persuna li l-Kunsill biħsiebu jaħtar bħala President tal-Kummissjoni għall-perijodu mill-1 ta’ Novembru 2009 sal-31 ta’ Ottubru 2014.
   Artikolu 2
   Din id-Deċiżjoni għandha tintbagħat lill-Parlament Ewropew.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, id-9 ta’ Lulju 2009.

            Għall-Kunsill

            Il-President

         F. REINFELDT


title: Deċiżjoni tal-Parlament Ewropew tal-5 ta’ Mejju 2010 dwar il-Kwittanza fir-rigward tal-implimentazzjoni tal-baġit tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/174

         DEĊIŻJONI TAL-PARLAMENT EWROPEW
   tal-5 ta’ Mejju 2010
   dwar il-Kwittanza fir-rigward tal-implimentazzjoni tal-baġit tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2008
   (2010/532/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7–0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jwaqqaf Aġenzija Ewropea dwar is-Sigurtà tan-Networks u l-Informazzjoni (3), u b'mod partikulari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll Baġitarju (A7-0087/2010),

               1.

               Jagħti l-kwittanza lid-Direttur Eżekuttiv tal-Aġenzija Ewropea dwar is-Sigurtà tan-Networks u l-Informazzjoni fir-rigward tal-implimentazzjoni tal-baġit tal-Aġenzija għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-direttur eżekuttiv tal-Aġenzija Ewropea dwar is-Sigurtà tan-Networks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 16.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/175

         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7–0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jwaqqaf Aġenzija Ewropea dwar is-Sigurtà tan-Networks u l-Informazzjoni (3), u b’mod partikulari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll Baġitarju (A7-0087/2010),

               A.

               billi l-Qorti tal-Awdituri indikat li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli u li t-tranżazzjonijiet li fuqhom huma bbażati huma legali u regolari,

               B.

               billi fit-23 ta’ April 2009 il-Parlament ta l-kwittanza lid-Direttur Eżekuttiv tal-Aġenzija Ewropea dwar is-Sigurtà tan-Networks u l-Informazzjoni għall-implimentazzjoni tal-baġit tal-Aġenzija għas-sena finanzjarja 2007 (5), u fir-riżoluzzjoni tiegħu li jakkumpanja d-deċiżjoni tal-kwittanza, inter alia:

                           —

                           innota li l-kritika tal-Qorti tal-Awdituri li l-implimentazzjoni tal-attivitajiet operattivi kienu kkonċentrati fl-aħħar kwart tal-2007, b’madwar 40 % tal-impenji u iżjed minn 50 % tal-ħlasijiet fir-rigward tal-attivitajiet operattivi li ġew esegwiti f’Novembru u Diċembru 2007,

                           —

                           ma kienx sodisfatt bit-tweġiba tal-Aġenzija li f’ċertu każijiet l-approprjazzjonijiet trasferiti ġew ikkalkulati b’ċertu livell ta’ approssimazzjoni,

                           —

                           esprima t-tħassib tiegħu minħabba l-fatt li l-Qorti tal-Awdituri kienet innutat xi nuqqasijiet fil-proċeduri ta’ iffirmar ta’ kuntratti, b’mod partikolari li l-preselezzjonijiet ta’ offerti ma kinux iġġustifikati, li l-kumitat ta’ evalwazzjoni ma kienx iffirma d-dokumenti ta’ evalwazzjoni u li d-dossjers kienu nieqsa minn struttura u ma kinux kompleti,

      Prestazzjoni

               1.

               Jifraħ lill-Aġenzija dwar dak li wettqet fl-2008, it-titjib li sar fil-kapaċità tagħha ta’ rkupru tan-networks Ewropej ta’ komunikazzjoni elettronika, l-iżvilupp u l-koperazzjoni li żammet għaddejja flimkien mal-Istati Membri;

               2.

               Jitlob lill-Aġenzija tressaq, fit-tabella li għandha tibgħat bħala Anness mar-rapport li jmiss lill-Qorti tal-Awdituri, tqabbil bejn dak li wettqet matul is-sena ta’ kwittanza eżaminata u dak li wettqet waqt is-sena finanzjarja ta’ qabel, bil-għan li l-awtorità ta’ kwittanza tkun tista’ tevalwa aħjar ir-rendiment tal-Aġenzija minn sena għall-oħra;

      Ġestjoni baġitarja u finanzjarja

               3.

               Jinnota li l-Qorti tal-Awdituri osservat xi nuqqasijiet fil-proċeduri ta’ akkwist pubbliku, b’mod partikolari, f’dak li jirrigwarda s-sottovalutazzjoni tal-baġits ta’ kuntratt ta’ qafas; jenfasizza, b’mod partikolari, li s-sottovalutazzjoni tal-baġits iddedikati lill-akkwisti tikkostitwixxi ostakli għall- kompetizzjoni ġusta, minħabba li l-intrapriżi jkollhom tendenza anqas li jitfgħu offerti għal ammonti mnaqqsa; jieħu nota, madankollu, tar-reazzjoni tal-Aġenzija li, matul l-aħħar tliet xhur tas-sena 2009, nidiet sejħa ġdida għall-offerti bil-għan li tagħmel tajjeb għan-nuqqasijiet preċedenti tagħha;

               4.

               Jieħu nota tal-fatt li l-Aġenzija qed tkompli tieħu l-miżuri kollha possibbli biex takkwista mingħand l-amministrazzjoni fiskali tal-Istat Membru ospitanti rimbors ta’ EUR 45 000 li jikkorrispondu għat-total tal-VAT imħallsa minn qabel mill-Aġenzija;

               5.

               Jinnota li fis-sena 2008 l-Aġenzija rrappurtat dħul mill-interessi ta’ EUR 143 818; jikkonkludi li mir-rendikonti finanzjarji u mil-livell tal-pagamenti tal-imgħax l-Aġenzija għandha livell tar-riżervi ta’ flus kontanti permanentement għoli; jinnota li sal-31 ta’ Diċembru 2008 l-ammont tar-riżervi ta’ flus kontanti tal-Aġenzija kien ta’ EUR 2 436 694; jitlob lill-Kummissjoni biex teżamina x’possibilitajiet hemm li jgħinu biex jiġi żgurat li r-riżervi ta’ flus kontanti jkunu ġestiti b’mod sħiħ fuq bażi orjentata lejn il-ħtiġijiet, skont l-Artikolu 15(5) tar-Regolament (KE, Euratom) Nru 2343/2002, u x’tibdil irid isir fl-istrateġija sabiex ir-riżervi ta’ flus kontanti tal-Impriża Konġunta jinżammu permanentament baxxi kemm jista’ jkun;

      Verifika interna u riżorsi umani

               6.

               Jifraħ lill-Aġenzija dwar il-fatt li t-tmien rakkomandazzjonijiet tas-Servizz ta’ Verifika Interna li huma ġġudikati bħala “importanti ħafna”, kollha ġew implimentati; jinnota li dawk ir-rakkomandazzjonijiet li għandhom x’jaqsmu mal-implimentazzjoni tal-verifika tal-istandard tal-kontroll intern u l-immaniġġjar tar-riżorsi umani (politika dwar l-istaff, tiġdid ta’ kuntratti li jagħlqu fl-2008, indipendenza tal-kumitati tal-għażla, servizzi ta’ taħriġ u trasparenza fil-proċedura tal-promozzjoni);

               7.

               Jirreferi, għal osservazzjonijiet oħra, ta’ natura orizzontali, li jakkumpanjaw id-deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 16.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.

      (5)  ĠU L 255, 26.9.2009, p. 153.

      (6)  Testi adottati, P7_TA(2010)0139 (Ara paġna 241 ta’ dan il-Ġurnal Uffiċjali).